Опет попу
Код попова двора
Гувно прерувљено,
Златом поплетено;
На гувну је рпа,
Рпа од бисера,
И по рпи пало
Јато голубова;
Сви голуби гучу,
Голубица не ће.
Питао је голуб
Своје голубице:
„Ој тако ти Бога,
„Моја голубице!
„Што ја с тобом гучем,
„А ти са мном не ћеш?“
Говори голубу
Своме голубица:
„Ти си залетео
„У то туђе јато,
„За то ја не гучем“.

Извор 
 Караџић, В. С. 1867. Живот и обичаји народа српскога. Беч. стр. 42.

Краљичке песме